Ningund fiador non es derecho , si non a solariegos alli do son deviseros amos a dos: e si aquel quier dar fiadores derechos sobre sua prenda , e el otro non gelo quisier rescivir, diciendo que non son fiadores derechos estos que me dades, ca yo lo se que segund fuere non son derechos, e por que non los quier rescivir , prenda el otro a el , e seyendo amos prendados, dis el que fue ante prendado : Tuerto me facedes, que non queredes rescivir los fiadores, que vos do, faciendo los ganados prendados en los corrales, e trasnochados, e auienense de ir antel' Alcalle, si aquel, que fue primero prendado , prueba quel daba fiadores derechos , e ei otro non gelos quiso rescivir , devel pechar la prenda dobrada , e las engueras dobradas : e sil dier fiadores en esta raçon de behetria, o del Rey , develo rescivir ; e ellos que sean tales , que ayan tanto como es la demanda e el dobro.